text: Brr! Det er en kold morgen - husk at skrabe ruder!
  06 januar 2017 kl. 05.33
  Fredag morgen er der frostgrader i luften. Ved 06-tiden målte DMI op mod minus 11 grader flere steder i TV SYDs område.
  Hvis din bil ikke har tilbragt natten i en lun garage, så kan ruderne være dækket med rim og is - og der skal skrabes. 
  Mange lastbiler risikerer også at køre rundt med is oven på pressinger og ladtag, som flyver af og skaber farlige situationer for de øvrige trafikanter. Derfor skal lastbiler også tjekkes for is i vejr som i dag.
  I bl.a. Esbjerg, Vejle, Taulov og Padborg findes der særlige sne-broer ved transportcentrene, der kan kan lette arbejdet med at kontrollere og rengøre lastbiler for is.
  Vognmand/chauffør: fjern is/sne fra trailerens tag før det rammer medtrafikant! Find bro på snebroer.dk https://t.co/7GClV8c00G #politidk
  
  
  